Við viljum bjóða þig velkomin um borð í Norrænu á ferð þinni til Danmerkur , Færeyja og Íslands . Skipið er eina farþegaskipið sem siglir allt árið um kring í Norður Atlantshafi . Í heil 37 ár hefur Smyril Line stjórnað flutningum milli Evrópu og eyjanna í Norður Atlantshafi og hefur Norræna orðið góð viðbót við vegakerfi Evrópu . Meðan þú nýtur þess að sigla yfir hafið mun starfsfólk okkar reyna að verða við öllum þínum þörfum og gera ferð þína um borð í Norrænu að ógleymanlegri upplifun . Það þarf engum að leiðast um borð . Upplifðu einstöku veitingastaðina um borð þar sem þú getur snætt menningarlegan mat sem rekja má til tíma víkinganna . Þú ert á leið víkinganna , þegar þú siglir með Norrænu . Á öld víkinganna sigldu víkingarnir til vesturs . Sigldu þeir til Englands , Skosku eyjanna í norðri auk þess að uppgvöta ný lönd . Það voru Færeyjar , Ísland og Grænland . Þeir sigldu jafnvel til Ameríku , sem þeir kölluðu Vínland , um hundrað árum áður en Spánardrottning sendi Kólumbus til vesturs til að finna Indland . Fyrir marga fylgir einnig spenna að ferðast með Norrænu yfir hafið og sjá víðernið sem birtist á hafi úti . Við viljum að ferð þín verði full af upplifunum . Við munum að sjálfsögðu reyna okkar besta í að gera ferðina þína ógleymanlega , fulla af minningum sem þú deilir með vinum og fjölskyldu sem bíða heima . Um borð í Norrænu einblínum við á upprunann og erum því mjög stolt af öllu því sem þjóðirnar í Norður Atlantshafi hafa upp á að bjóða . Þú getur einnig upplifað fríhöfnina , þar sem við höfum unnið hörðum höndum að velja góðar vörur frá Færeyjum , Íslandi og Danmörku . Upplifðu augnablikið um borð í Norrænu og skoðaðu skipið . Farðu á sólardekkið og andaðu að þér ferska loftinu á meðan enn sést til lands og dásamaðu útsýninu , þú gætir jafnvel séð hval . Sama hvernig veður þú færð þá er siglingin í Norður Atlantshafi ávallt sérstök upplifun . Við hlökkum til að bjóða þér velkomin um borð í Norrænu sem fyrst og óskum þér notalegrar ferðar .